Райко Жинзифов
До българската майка

chitanka.info

Майко злочеста, ти, майко страдалница,

мътни са сълзи ти, как у Брегалница

мътни са студни вълни.

Рониш ти сълзи, а сърдце распаряш ми;

питам напразно я — не отговаряш ми —

сладки л’ са, майче, они?

Що си застанала, майко, над сина си?

Що си наведнала очи и клепки си?

Гледаш и мрачно ти так?

Поглед На него си хвърлила жалостен,

ден ли за тебе той скърбен, нерадостен.

пълен сос тъга и с мрак?

Щеш ли да бъдеш ти нем’ утешение?

Пей му ти песня за вечно търпение,

пълен сос тьга и с мрак?

Пей и за негово вечно страдание,

пей му да нема в душа си роптание,

пей ти и сълзи не лей!

Още за кротко му пей послушание,

станал като ягне той на заклание

кротък и мирен, готов.

И за душевно му пей онемение.

и за телесно му пей ослепление,

само не пей за любов!…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.